લંચ બોક્સ ખાલી થયુ અને શિક્ષકે બધા વિદ્યાર્થીઓને બોલાવ્યા એટલે પેલો બાળક પણ જવા માટે ઉભો થયો. વૃધ્ધાએ બાળકના કપાળ પર પ્રેમથી એક ચુમી આપી અને છોકરો કુદતો કુદતો જતો રહ્યો. સાંજે ઘેર પહોંચ્યો એટલે છોકરાની ચાલ અને ઉત્સાહ પરથી જ ફળિયામાં બેઠેલી એની મમ્મીને સમજાઇ ગયુ કે આજે આ છોકરો કંઇક જુદા જ રંગમાં છે. એણે બાળકને પુછ્યુ , " બેટા , આજે કેમ આટલો બધો આનંદમાં છે ? કાયમ ઉદાસ રહેતા તારા ચહેરા પર આજે અનેરુ તેજ છે તારો હસતો ચહેરો જોઇને મારા કલેજાને પણ ટાઢક પહોંચે છે. "